Official Journal L 061 , 05/03/1977 P. 0001 - 0014

Greek special edition: Chapter 03 Volume 17 P. 0192

Spanish special edition: Chapter 03 Volume 12 P. 0019

Portuguese special edition Chapter 03 Volume 12 P. 0019

Finnish special edition: Chapter 3 Volume 8 P. 0136

Swedish special edition: Chapter 3 Volume 8 P. 0136



Ir-Regolament tal-Kunsill (KEE) Nru 425/77 ta' fl-14 ta' Frar 1977. li jemenda r-Regolament (KEE) Nru 805/68 dwar l-organizzazzjoni komuni tas-suq taċ-ċanga u l-vitella u l-adattazzjoni tar-Regolament (KEE) Nru 827/68, u r-Regolament (KEE) Nru 950/68 dwar it-Tariffa Komuni Doganali IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b'mod speċjali Artikolu 43 tiegħu, Wara li kkunsidra l-proposta mill-Kummissjoni; Wara li kkunsidra l-opinjoni tal-Parlament Ewropew [1]; Wara li kkunsidra l-opinjoni tal-Kumitat Soċjali u Ekonomiku [2]; Billi r-Regolament tal-Kunsill (KEE) Nru 805/68 tas-27 ta' Ġunju 1968 dwar l-organizzazzjoni komuni tas-suq taċ-ċanga u l-vitella [3], kif l-aħħar emendat mir-Regolament (KEE) Nru 568/76 [4], jitlob prezz u sistema ta' kummerċ maħsuba biex jistabbilixxu s-swieq u biex jassiguraw livell ta' għajxien ġust għall-Komunità agrikola konċernata; Billi s-sitwazzjoni fis-suq taċ-ċanga u l-vitella fl-aħħar snin kienet milquta min-nuqqas, flimkien ma’ żieda fil-prezzijiet u li bilfors affettwat l-iżviluppi fil-qasam kemm tal-konsum kif ukoll tal-produzzjoni; billi din is-sitwazzjoni eventwalment wasslet għall-deġenerazzjoni fil-prezz tas-suq, li sar agħar minħabba importazzjoni massiva; Billi, għalhekk, il-mekkaniżmi normali tar-Regolament (KEE) Nru 805/68 ma setgħux jibqgħu joperaw bl-effett mixtieq; billi, għalhekk, kien meħtieġ għal diversi snin biex jitħaddnu r-regoli ta' eċċezzjoni li jintużaw f'każ ta' xi żieda kbira jew waqgħa fil-prezzijiet jew xi riskju ta' tfixkil serju minħabba l-importazzjoni; Billi bħala riżultat ta' din l-esperjenza huwa li l-arranġamenti tal-importazzjoni għandhom ikunu aġġustati biex tkun evitata rikorrenza ta' sitwazzjonijiet simili; billi dan l-aġġustament għandu jkun japplika partikolarment għall-kalkolazzjoni tal-levy bażika għall-prodotti kollha suġġetti għas-sistema ta' levy; billi l-applikazzjoni ta' levy għandha tkun aġġustata ’l fuq jew ’l isfel skond ir-relazzjoni li teżisti bejn il-prezzijiet tas-suq fil-Komunità u l-prezz ta' gwida; Billi ċerti sistemi speċjali għandhom ikunu addattati sabiex ikun jista jittieħed akkont tal-estimi annwali kemm tal-provisti disponibbli għall-Komunità kif ukoll tal-bżonnijiet tal-Komunità; Billi d-distinzjoni bejn għoġġiela u annimali adulti tal-ifrat u bejn il-laħam akwistat minnhom ħafna drabi huwa diffiċli li jkun stabbilit, partikolarment fiż-żmien tal-importazzjoni; billi, għalhekk, is-sistema ta' kummerċ għandha tkun aġġustata biex telimina din id-distinzjoni u l-prezz ta' gwida għall-għoġġiela għandu jkun abolit; Billi jaqbel li jikber l-iskop tal-organizzazzjoni komuni tas-suq taċ-ċanga u l-vitella biex ikopri l-annimali tar-razza pura għat-tnissil tal-ispeċi tal-fart, bi ħsieb partikulari biex ikun hemm trattament ugwali ta' dawk l-annimali meta jsir kummerċ ma’ pajjiżi terzi; billi, għalhekk, dawn l-annimali għandhom ikunu suġġetti, mingħajr, b'dana kollu, l-ebda tibdil fis-sistema li tirregola l-importazzjo tagħhom, għar-Regolament tal-Kunsill (KEE) Nru 805/68 u, għalhekk, mhux aktar suġġetti għas-sistema preskritta fir-Regolament tal-Kunsill (KEE) Nru 827/68 tat-28 ta' Ġunju 1968 dwar l-organizzazzjoni komuni tas-suq għal ċerti prodotti elenkati f'Anness II għat-Trattat [5], kif l-aħħar emendat bir-Regolament (KEE) Nru 2427/76 [6]; Billi d-definizzjoni tal-Komunità tal-annimali tar-razza pura għat-tnissil tal-ispeċi tal-ifrat għandha tkun adottata qabel l-1 ta'April 1977; Billi ċerti prodotti ippreżentati bħala "laħam ippreparat" jaqa’ taħt is-subintestatura 16.02 B IIIb) 1 tat-Tariffa Komuni Doganali nħolqu proprju għall-iskop waħdieni dwar l-evitar tal-applikazzjoni tal-levies; billi, biex tiġu evitata l-importazzjoni ta' prodotti ħielsa mill-levies li jistgħu jkunu sostitwiti bil-laħam skond l-intestatura Nru 02.01 tat-Tariffa Komuni Doganali, hu meħtieġ li tinstab definizzjoni aħjar tal-prodotti li jistgħu jiġu impurtati mingħajr levies; Billi hemm ħtieġa ta' aktar trasparenza fis-suq; billi, għal dan il-għan, huwa ta' valur li jkun magħruf l-ammont tal-importazzjoni u, fejn jeħtieġ, l-esportazzjoni; billi, għalhekk, għandha tkun imdaħħla sistema xierqa ta' ċertifikati, inkluż it-tqegħid ta' depożitu li jiggarantixxi li l-importazzjoni jew l-esportazzjoni tkun effetwata; Billi l-effett tal-emendi għar-Regolamenti dwar iċ-ċanga u l-vitella huwa biex jemenda d-deskrizzjonijiet ta' ċerti prodotti; billi, għalhekk, ir-Regolament tal-Kunsill (KEE) Nru 950/68 tat-28 ta' Ġunju 1968 dwar it-Tariffi Komuni Doganali [7], kif l-aħħar emendat bir-Regolament (KEE) Nru 2723/76 [8], għandu jkun aġġustat; Billi dan ir-Regolament għandu jkun implimentat b'mod sottili kemm jista’ jkun possibli; billi, għalhekk, jista’ jinħass il-bżonn li jittieħdu miżuri ta' tranżizzjoni biex jiffaċilitaw dik l-implimentazzjoni, ADOTTA DAN IR-REGOLAMENT: Artikolu 1 It-test ta' Artikolu 1 tar-Regolament (KEE) Nru 805/68 għandu jkun mibdul b'dan li ġej: "Artikolu 1 1. L-organizzazzjoni komuni tas-suq taċ-ċanga u l-vitella għandha tinkludi sistema ta' prezz u ta' kummerċ u tkopri dawn il-prodotti li ġejjin: Nru tal-intestatura tas-CCT | Deskrizzjoni tal-prodotti | (a)01.02A II | Annimali ħajjin domestiċi, tal-ispeċi tal-fart, apparti milli tar-razza pura għat-tnissil | 02.01 A II | Laħam tal-annimali tal-ifrat, Frisk, imkessaħ jew iffriżat | 02.06. C I a) | Laħam ta' annimali tal-ifrat, immellaħ, fis-salmura, imqadded jew iffumigat | 16.02 B III b) 1 aa) | Laħam ieħor preparat jew priservat jew raċanċ tal-laħam li fih laħam tal-ispeċi bovini jew raċanċ, mhux imsajjar | (b)01.02 A I | Annimali ħajjin domestiċi, tal-ispeċi tal-ifrat tar-razza pura għat-tnissil | 02.01 B II b) | Raċanċ tajjeb għall-ikel tal-annimali tal-ifrat, Frisk, imkessaħ jew iffriżat | 02.06 C I b) | Raċanċ tajjeb għall-ikel tal-annimali tal-ifrat, immellaħ, fis-salmura, imqadded jew iffumigat | 15.02 B I | Xaħmijiet maħlula jew estratti bis-solventi (inklużi "premier jus") magħmul minn dawk ix-xaħmijiet mhux maħlula | 16.02 B III b) 1 bb) | Laħam ieħor ippreparat jew ippriservat jew ir-raċanċ tal-laħam, li jkun fih laħam jew raċanċ irħor tal-ifrat | 2. Għall-iskopijiet ta' dan ir-Regolament: (a) "annimali tal-ifrat" tfisser: annimali ħajjin domestiċi tal-ispeċi tal-ifrat apparti mill-annimali tar-razza pura għat-tnissil li jidħlu taħt is-subintestatura 01.02 A II tat-Tariffa Komuni Doganali; (b) "annimali adulti tal-ifrat" tfisser: annimali tal-ifrat li meta jkunu ħajjin jiżnu aktar minn 300 kilogramma." Artikolu 2 1. It-test ta' Artikolu 3 tar-Regolament (KEE) Nru 805/68 għandu jkun mibdul b'dan li ġej: "Artikolu 3 1. Qabel 1 ta'Awissu ta' kull sena, prezz ta' gwida għall-annimali adulti tal-ifrat għandu jkun stabbilit għal kull sena tal-marketing li tibda ma tul is-sena kalendarja segwenti. 2. Dan il-prezz għandu jkun stabbilit b'referenza speċjali għal: (a) xejriet futuri fil-produzzjoni u l-konsum taċ-ċanga u l-vitella; (b) is-sitwazzjoni tas-suq tal-ħalib u l-prodotti tal-ħalib; (ċ) l-esperjenza tal-imgħoddi. 3. Il-prezz indikattiv għandu jkun stabbilit skond il-proċedura stabbilita f'Artikolu 43(2) tat-Trattat." 2. Artikolu 6 tar-Regolament (KEE) Nru 805/68 għandu jkun emendat kif ġej: (a) fl-ewwel subparagrafu tal-paragrafu 1 il-kliem "taħt is-subintestatura 02.01 A II a) 1 bb)" għandu jinbidel bil-kliem "taħt is-subintestaturi 02.01 A II a) 1, 02.01 A II a) 2 u 02.01 A II a) 3"; (b) fil-paragrafi 2 u 3 il-kliem "Artikolu 10" għandu jinbidel kull darba li jidher bil-kliem "Artikolu 12(6)". Artikolu 3 It-test tat-Titolu II tar-Regolament (KEE) Nru 805/68 gġandu jinbidel b'dan li ġej: "TITOLU II Kummerċ ma’ pajjiżi terzi Artikolu 9 1. Ir-rati tad-dazju tat-Tariffa Komuni Doganali għandhom japplikaw għall-prodotti elenkati f'Artikolu 1. 2. Barra minn hekk, fil-każ tal-prodotti elenkati fil-paragrafu 1 (a) ta' Artikolu 1, levy għandha tkun applikabli permezz tal-kondizzjonijiet stabbiliti f'dan ir-Regolament. Artikolu 10 1. Il-Kummissjoni għandha ta' kull xahar tiddetermina l-levy bażika fuq l-importazzjoni ta' annimali tal-ifrat u tal-laħam ta' dawk it-tipi elenkati fis-Sezzjonijiet (a), (ċ) u (d) tal-Anness. Il-Kummissjoni tista’, jekk jinħass il-bżonn, tbiddel il-levy bażika ma tul dan il-perjodu. 2. Fil-każ tal-annimali bovini, din il-levy għandha tkun determinata skond id-differenza bejn il-prezz ta' gwida u l-prezz tal-offerta liberu fuq il-fruntiera tal-Komunità flimkien mal-ammont tad-dazju doganali. Il-prezz tal-offerta liberu fuq il-fruntiera tal-Komunità għandu jkun stabbilit b'referenza għall-aktar possibiltajiet ta' xiri rappreżentattiv, f'dak li tirrigwardja l-kwalità u l-kwantità, rekordjata matul perjodu li għandu ikun stabbilit qabel ma tkun determinata l-levy bażika, għall-annimali tal-ifrat u għal-laħam frisk u mkessaħ tat-tipi elenkati fis-subintestaturi 02.01 A II a) 1, 02.01 A II a) 2 u 02.01 A II a) 3 tas-Sezzjoni (a) tal-Anness t'hawnhekk, u jieħdu akkont inter alia ta': (a) is-sitwazzjoni tal-provvista u d-domanda; (b) il-prezzijiet tas-suq dinji tal-laħam iffriżat f'kategorija li hi kompetitiva mal-laħam frisk jew imkessaħ; (ċ) l-esperjenza tal-imgħoddi. 3. Il-Kummissjoni tista’ tiddetermina levy speċifika bażika għall-importazzjoni tal-prodotti riferuti fil-paragrafu 1 li jorġinaw minn u li ġejjin minn pajjiżi terzi li għandhom strutturi ta' kummerċ u sistemi tal-produzzjoni tal-qobla li huma kumparabbli ma’ dawk tal-pajjiżi tal-Komunità, basta li l-prezzijiet tas-suq ikunu rrekorjati regolarment f'dawk il-pajjiżi terzi. Fil-każ tal-annimali tal-ifrat, din il-levy għandha tkun iddeterminata, għall-pajjiżi terzi kollha konċernati, fuq il-bażi tad-differenza bejn: (a) il-prezz indikattiv; u (b) il-medja tal-prezzijiet irrekordjati matul il-perjodu riferut fil-paragrafu 2 qabel id-determinazzjoni tal-levy bażika, flimkien mal-ammont tad-dazju doganali. Din il-medja għandha tkun stabbilita fuq il-bażi tal-prezzijiet rekordjati fis-swieq l-aktar rappreżentattivi ta' kull wieħed mill-pajjiż konċernati, wara li jitnaqqsu xi sussidji fuq l-esportazzjoni. 4. Fil-każ tal-laħam tat-tipi stabbiliti fis-Sezzjoni (a), (ċ) u (d) tal-Anness, il-levy bażika għandha tkun egwali għal-levy bażika ddeterminata għall-annimali tal-fart, immultiplikata bil-ko-effiċjent b'rata fissa għall-kull wieħed mill-prodotti f'dak il-każ. 5. Regoli dettalji għal-applikazzjoni ta' dan l-Artikolu għandhom ikunu adottati skond il-proċedura stabbilita f'Artikolu 27. Artikolu 11 1. Il-Kummissjoni għandha ta' kull xahar tiddetermina l-levy bażika fuq l-importazzjoni tal-laħam iffriżat tat-tipi stabbiliti fis-Sezzjoni (b) tal-Anness. Il-Kummissjoni tista’, jekk meħtieġ, tibdel il-levy bażika fil-perjodu transitorju. 2. Din il-levy għandha tkun deċiża għal-laħam iffriżat tat-tipi stabbiliti fis-subintestaturi 02.01 A II b) 1 tas-Sezzjoni (b) tal-Anness, b'referenza għad-differenza bejn: (a) il-prezz indikattiv multiplikat b'koeffiċjent li jirrappreżenta l-proporzjon eżistenti fil-Komunità bejn il-prezz tal-laħam frisk ta' kategorija kompetitiva mal-laħam friżat f'dan il-każ, preżentat fl-istess forma, u l-prezz medju tal-annimali adulti tal-fart; (b) l-prezz tal-offerta ħieles fuq il-fruntiera għal-laħam friżat, flimkien mal-ammont ta' dazju doganali u somma b'rata fissa li tirrappreżenta l-ispejjeż speċifiċi tal-operazzjoniet tal-importazzjoni. 3. Il-prezz tal-offerta ħieles fuq il-fruntiera tal-Komunità għal-laħam friżat għandu ikun stabbilit b'referenza għall-prezz tas-suq dinji bażat fuq l-aktar possibiltajiet rappreżentativi tax-xiri, f'dak li tirrigwardja l-kwalità u l-kwantità, rekordjata ma tul perjodu li għandu jkun stabbilit qabel id-determinazzjoni tal-levy bażika, u jagħtu każ inter alia: (a) tal-iżviluppi mistennija li jseħħu fis-suq tal-laħam iffriżat; (b) l-aktar prezzijiet rappreżentattivi fis-swieq tal-pajjiżi terzi għal-laħam frisk jew imkessaħ ta' xi kategorija li hi kompetitiva mal-laħam friżat; (ċ) l-esperjenza tal-imgħoddi. 4. Fil-każ tal-laħam friżat tat-tipi stabbiliti fis-subintestaturi 02.01 A II b) 2, 02.01 A II b) 3 u 02.01 A II b) 4 tas-Sezzjoni (b) tal-Anness, il-levy bażika għandha tkun egwali għal-levy bażika determinata għall-prodott riferut fil-paragrafu 2, immultiplikat b'ko-effiċjent b'rata fissa stabbilita għal kull prodott f'dak il-każ. 5. Ir-regoli dettalji għal-applikazzjoni ta' dan l-Artikolu għandhhom ikunu adottati skond il-proċedura stabbilita f'Artikolu 27. Artikolu 12 1. Jekk il-prezz tal-annimali adulti tal-fart fis-swieq rappreżentattivi tal-Komunità jkun iżjed mill-prezz indikattiv, il-levy applikabbli għandha tkun egwali għall-persentaġġ tal-levy bażika li ġejja: (a) 75 % meta l-prezz tal-annimali adulti tal-fart huwa anqas minn jew egwali għal 102 % tal-prezz indikattiv; (b) 50 % meta l-prezz tal-annimali adulti tal-fart huwa iżjed minn 102 % u anqas minn jew egwali għal 104 % tal-prezz indikattiv; (ċ) 25 % meta l-prezz tal-annimali adulti tal-fart huwa iżjed minn104 % u anqas minn jew egwali għal 106 % tal-prezz indikattiv; (d) 0 % meta l-prezz tal-annimali adulti tal-fart huwa iżjed minn106 % tal-prezz indikattiv. 2. Jekk il-prezz tal-annimali adulti tal-fart fis-swieq rappreżentattivi tal-Komunità jkun egwali għal jew anqas mill-prezz indikattiv, il-levy applikabbli għandha tkun egwali għall-persentaġġ tal-levy bażika li ġejja: (a) 100 % meta l-prezz tal-annimali adulti tal-fart huwa iżjed minn jew egwali għal 98 % tal-prezz indikattiv; (b) 105 % meta l-prezz tal-annimali adulti tal-fart huwa inqas minn 98 % u iżjed minn jew egwali għal 96 % tal-prezz indikattiv; (ċ) 110 % meta l-prezz tal-annimali adulti tal-fart huwa inqas minn 96 % u iżjed minn jew egwali għal 90 % tal-prezz indikattiv; (d) 114 % meta l-prezz tal-annimali adulti tal-fart huwa inqas minn 90 % tal-prezz indikattiv. 3. Il-persentaġġi riferuti fil-paragrafi 1 u 2 jistgħu jiġu reveduti, jekk meħtieġ, mill-Kunsill, li jaġixxi b'maġġoranza kwalifikata fuq proposta mill-Kummissjoni. 4. Bħala deroga mill-paragrafu 1 (a), il-levy applikabbli għal-laħam iffriżat tat-tipi elenkati fis-Sezzjoni (b) tal-Anness tista’ tkun stabbilita mill-Kummissjoni fuq persentaġġ li huwa ogħla minn dak indikat fil-paragrafu 1 (a) imma li ma tkunx teċċedi l-levy bażika, jekk il-varjazzjoni fil-prezzijiet tal-annimali adulti tal-fart fis-swieq rappreżentattivi tal-Komunità ma jkunx jeċċedi ammont sinifikanti, li għandu ikun determinat. 5. Għall-iskopijiet biex ikunu applikati l-paragrafi 1 u 2, kwalunkwe varjazzjoni fil-prezz tal-annimali adulti tal-fart fis-swieq rappreżentattivi tal-Komunità li ma jeċċedux l-ammont li għandu jkun iddeterminat, għandha tkun injorata. 6. Il-prezz tal-annimali adulti tal-fart fis-swieq rappreżentattivi tal-Komunità għandu jkun akkwistat mill-prezzijiet rekordjati matul perjodu li jrid ikun determinat fis-suq jew fis-swieq rappreżentattivi ta' kull Stat Membru għall-kategoriji differenti tal-annimali adulti tal-fart jew tal-laħam ta' dawk l-annimali, wara li jkun kalkolat id-daqs ta' kull kategorija minn dawn u d-daqs relattiv tal-kunsinna tal-ifrat ta' kull Stat Membru. 7. Ir-regoli dettalji għall-applikazzjoni ta' dan l-Artikolu għandhom ikunu adottati bi qbil mal-proċedura stabbilita f'Artikolu 27. 8. Il-levies applikabbli taħt dan l-Artikolu għandhom ikunu stabbiliti mill-Kummissjoni. Artikolu 12a 1. Levy speċjali tista’ tkun stabbilita għall-prodotti li joriġinaw minn jew li ġejjin minn wieħed jew aktar mill-pajjiżi terzi jekk dawn il-prodotti huma esportati bi prezzijiet baxxi żżejjed. 2. Ir-regoli dettalji għall-applikazzjoni ta' dan l-Artikolu għandhom ikunu adottati bi qbil mal-proċedura stabbilita f'Artikolu 27. Artikolu 13 1. Il-levy li kellha tkun applikata fuq annimali maskili żgħażagħ tal-fart intiżi għas-simna, li għandhom użin ħaj ta' 300 kilo jew anqas, tista’ tkun sospiża totalment jew parzjalment skond il-kundizzjonijiet stabbiliti f'dan l-Artikolu, wara li jittieħed akkont tas-sitwazzjoni tal-provista tal-annimali maskili żagħżagħ tal-fart f'dan il-każ u x-xejriet prevedibbli tal-prezzijiet tas-suq għall-annimali tal-ifrat fil-Komunità. 2. Qabel l-1 ta' Diċembru ta' kull sena, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jagħmel estimi tal-annimali maskili żagħżagħ tal-ifrat li jistgħu jiġu impurtati permezz tal-arranġamenti stabbiliti f'dan l-Artikolu. Dawn l-estimi għandhom jieħdu akkont, min-naħa l-waħda, tal-provvista mistennija tal-Komunità tal-annimali żagħżagħ tal-ifrat intiżi għas-simna u, min-naħa l-oħra, il-bżonnijiet tar-raħħala tal-Komunità. Jekk is-sitwazzjoni hekk tkun tenħtieġ, estimi addizzjonali jistgħu jitħejjew skond l-istess proċedura. 3. Fil-każ tal-annimali żagħżagħ tal-ifrat msemmija fil-paragrafu 1, l-importazzjoni permezz tas-sospenzjoni totali jew parzjali tal-levy għandha issir kondizzjonali fuq turija tal-liċenzja tal-importazzjoni maħruġa għal ammont li jaqa’ fi ħdan il-limiti tal-kwantità stabbili kull tliet xhur skond il-paragrafu 4 (a). 4. Dan li ġej għandu jkun iddeterminat skond il-proċedura stabbilita f'Artikolu 27: (a) kull tliet xhur, il-kwantità li tista tkun impurtat u r-rata tas-sospenzjoni tal-levy, meta meħtieġ separatament għal kull waħda minn dawn il-kategoriji li ġejjin: - annimali ħajjin li jiżnu inqas minn 80 kilo, - annimali ħajjin lijiżnu 80 kilo jew iżjed iżda anqas minn 220 kilo, - annimali ħajjin li jiżnu 220 kilo jew iżjed. (b) ir-regoli dettaljati għall-applikazzjoni ta' dan l-Artikolu u, partikolarment, dawk li jikkonċernaw ċerti verifiki biex jassiguraw li l-perjodu preskritt għas-simna jkun rispettat. Artikolu 14 1. Il-laħam friżat intiż għall-ipproċessar u elenkat fis-Sezzjoni (b) tal-Anness t'hawn taħt permezz tas-subintestaturi 02.01 A II b) 2 u 02.01 A II b) 4 bb) għandu jikkwalifika, permezz tal-kondizzjonijiet stabbiliti f'dan l-Artikolu: (a) għas-sospenzjoni totali tal-levy fuq il-laħam intiż għall-manifattura tal-ikel priservat, li ma jkunx fih komponenti karatteristiċi apparti milli miċ-ċanga u l-ġelatina; (b) għas-sospenzjoni totali jew parzjali tal-levy fuq il-laħam intiż għall-industrija tal-ipproċessar għall-manifattura ta' prodotti apparti milli għall-ikel priservat riferut f’(a). 2. Qabel 1 ta' Diċembru ta' kull sena, il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jħejji estimi tal-laħam li jista’ jkun impurtat permezz tal-arranġamenti stabbiliti f'dan l-Artikolu. Din l-istima għandha tieħu akkont, min-naħa l-waħda, tal-provista tal-laħam mistennija tal-Komunità ta' kwalita’ u tip li hu addattat għall-użu industrijali u, min-naħa l-oħra, tal-bżonnijiet industrijali. Din l-istima trid tagħmel referenza separata għall-kwantitajiet ta' laħam msemmija fil-paragrafu 1 (a) u (b). Jekk is-sitwazzjoni hekk tkun tenħtieġ, tista’ ssir stima addizzjonali fuq l-istess proċedura. 3. Għal-laħam tat-tipi msemmija fil-paragrafu 1: (a) l-importazzjoni permezz tas-sospenzjoni totali jew parzjali tal-levy għandha ssir kondizzjonata mal-preżentazzjoni tal-liċenzja tal-importazzjoni maħruġa għall-ammont li jaqa’ fi ħdan il-limiti stabbiliti kull tliet xhur; (b) l-importazzjoni permezz tas-sospenzjoni totali jew parzjali tal-levy tista tkun kondizzjonata, sa kemm ikun meħtieġ, mal-produzzjoni ta' kuntratt tax-xiri tal-laħam iffriżat li jkun miżmum mill-aġenzija ta' intervent. 4. Dan li ġej għandu jkun determinat skond il-proċedura stabbilita f'Artikolu 27: (a) kull tliet xhur, il-kwantitajiet ta' laħam ta' kull tip msemmija fil-paragrafu 1(a) u (b) rispettivament jistgħu jiġu impurtati u r-rata tas-sospenzjoni tal-levy fil-każ tal-laħam riferit fil-paragrafu 1 (b); (b) ir-relazzjoni bejn l-ammonti li jistgħu jiġu impurtati u l-ammonti koperti bil-kuntratt tax-xiri riferit fil-paragrafu 3 (b); (ċ) ir-regoli dettaljati għall-applikazzjoni ta' dan l-Artikolu u partikolarment dawk li jikkonċernaw il-kontroll tal-użu aħħari tal-laħam impurtat. Artikolu 15 1. L-importazzjoni fil-Komunità tal-prodotti msemmija f'Artikolu 1(1)(a) għandhom isiru kondizzjonali fuq il-produzzjoni tal-liċenzja tal-importazzjoni, li għandha tkun maħruġa mill-Istati Membri lil-kwalunkwe applikant, irrispettivament minn fejn jinstab l-istabbiliment tiegħu fil-Komunità. L-importazzjoni fil-Komunità tal-prodotti msemmija f'Artikolu 1(1)(b) jistgħu isiru kondizzjonali mill-preżentazzjoni tal-liċenzja tal-importazzjoni u l-esportazzjonijiet mill-Komunità tal-prodotti msemmija f'Artikolu 1(1)(a) u (b) jistgħu isiru kondizzjonali għall-produzzjoni tal-liċenzja tal-esportazzjoni; dawn il-liċenzji għandhom jinħarġu mill-Istati Membri lil kwalunkwe applikant, irrispettivament minn fejn jinstab l-istabbiliment tiegħu fil-Komunità. Meta l-levy jew ir-rifużjoni huma stabbiliti bil-quddiem, l-iffissar bil-quddiem irid jitniżżel fuq il-liċenzja, li sservi ta' provi simili. Il-liċenzja tal-importazzjoni jew l-esportazzjoni għandha tkun valida kullimkien fil-Komunità. Il-ħruġ ta' dawk il-liċenzji għandu jiddependi mit-tqegħid ta' depożitu li jiggarantixxi li l-importazzjoni jew l-esportazzjoni ssir waqt il-perjodu tal-validità tal-liċenzja. Dak id-depożitu għandha jkun issekwestrat kollu jew parzjalment jekk l-operazzjoni ma tkunx effettwata, jew sempliċement parzjalment effettwata, matul dak il-perjodu. 2. Il-lista tal-prodotti li għalihom il-liċenzji huma meħtieġa, il-perjodu tal-validità ta' dawk il-liċenzji u r-regoli dettaljati l-oħra għall-applikazzjoni ta' dan l-Artikolu jridu jkunu adottati skond il-proċedura stabbilita f'Artikolu 27. Dawn ir-regoli jistgħu b'mod partikulari jipprovdu għal-limitu taż-żmien li jkun stabbilit għall-ħruġ tal-liċenzji tal-importazzjoni permezz tal-arranġamenti stabiliti f'Artikoli 13 u 14. Artikolu 16 1. Il-levy li għandha titħallas għandha tkun dik applikabbli fil-jum tal-importazzjoni. 2. B'dana kollu, il-levy applikabbli fil-jum tal-applikazzjoni għal-liċenzja tal-importazzjoni għandha tkun tapplika għall-importazzjoni jekk l-applikant jitlob hekk meta jgħamel l-applikazzjoni, għall-prodotti li jaqgħu taħt is-subintestatura 02.01 A II a) tat-Tariffa Komuni Doganali li joriġinaw minn u ġejjin minn pajjiżi terzi li, minħabba t-tul tal-vjaġġ bil-baħar involut, ikunu konformi mal-ftehim konkluż mal-Komunità li f'dan il-qasam li jipprovdi għall-salvagwardji adekwati. 3. Fil-każ li s-suq tal-Komunità ikun imfixkel jew mhedded b'xi tfixkil bħala riżultat tal-applikazzjoni tal-paragrafu 2, deċiżjoni tista’ tittieħed skond il-proċedura stabbilita f'Artikolu 27 biex tkun sospiża l-applikazzjoni ta' dak il-paragrafu għal perjodu ta' żmien tali li jkun strettament meħtieġ. 4. Ir-regoli dettalji għall-applikazzjoni ta' dan l-Artikolu għandhom ikunu adottati bi qbil mal-proċedura stabbilita f'Artikolu 27. Artikolu 17 Dan ir-Regolament għandu jkun applikat billi jitqiesu sewwa l-obbligazzjonijiet permezz tal-ftehim internazzjonali li bih hi marbuta l-Komunità. Artikolu 18 1. Sal-punt meħtieġ biex il-prodotti elenkati f'Artikolu 1 li għandhom ikunu esportati fuq il-bażi tal-kwotazzjoni jew il-prezzijiet ta' dawk il-prodotti fis-suq dinji, id-differenza bejn dawk il-kwotazzjonijiet jew il-prezzijiet u l-prezzijiet fi ħdan il-Komunità jistgħu jkunu koperti bir-rifużjoni tal-esportazzjoni. 2. Ir-rifużjoni għandha jkun l-istess għall-Komunità’ kollha. Tista tvarja skond l-użu aħħari jew id-destinazzjoni. Ir-rifużjoni għandha tingħata meta ssir l-applikazzjoni. 3. Meta r-rifużjoni tkun qiedgħa tiġi stabbilit għandu jingħata lok għall-ħtieġa li jkun stabbilit bilanċ bejn l-użu fil-Komunità tal-prodotti bażiċi fil-manifattura tal-oġġetti pproċessati għall-esportazzjoni lejn pajjiżi terzi u l-użu tal-prodotti tal-pajjiżi terzi mixtrija permezz tal-arranġamenti tal-ipproċessar il-ġewwa. 4. Il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jadotta regoli ġenerali għall-għoti u l-iffissar minn qabel tar-rifużjonijiet tal-esportazzjoni u jistabilixxi l-kriterji għall-iffissar tal-ammont ta' dawk ir-rifużjonijiet. 5. Ir-rifużjonijiet għandhom ikunu stabbiliti matul intervalli regolari skond il-proċedura stabbilita f'Artikolu 27. Meta jenħtieġ, il-Kummissjoni tista’, fuq talba ta' xi Stat Membru jew fuq inizjattiva tagħha stess, tbiddel ir-rifużjonijiet matul il-perjodu transitorju. 6. Ir-regoli dettalji għall-applikazzjoni ta' dan l-Artikolu għandhom ikunu adottati bi qbil mal-proċedura stabbilita f'Artikolu 27. Artikolu 19 Sal-limitu li jkun meħtieġ għat-tħaddim xieraq tal-organizzazzjoni komuni tas-suq taċ-ċanga u l-vitella, il-Kunsill, li jaġixxi b'maġġoranza kwalifikata fuq proposta mill-Kummissjoni, jista’ jipprojbixxi, bis-sħiħ jew parzjalment, l-użu tal-arranġamenti tal-ipproċessar il-ġewwa jew il-barra fir-rigward tal-prodotti elenkati f'Artikolu 1. Artikolu 20 1. Ir-regoli ġenerali għall-interpretazzjoni tat-Tariffa Komuni Doganali u r-regoli speċjali għall-applikazzjoni tagħha għandhom japplikaw għat-tariffa tal-klassifikazzjoni tal-prodotti koperti b'dan ir-Regolament; it-tariffa tan-nomenklatura li tirriżulta mill-applikazzjoni ta' dan ir-Regolament għandha tkun inkorportata fit-Tariffa Komuni Doganali. 2. Apparti milli kif hemm ipprovvdut mod ieħor f'dan ir-Regolament jew meta ikun deċiż mod ieħor mill-Kunsill li jaġixxi b’maġġoranza kwalifikata fuq proposta mill-Kummissjoni, dan li ġej għandu jkun ipprojbit fil-kummerċ ma pajjiżi terzi: - l-impożizzjoni ta' xi ammont egwali fl-effett tiegħu għad-dazju doganali, - l-użu ta' xi tip ta' restrizzjoni kwantitativa jew miżura li jkollhom l-istess effett. Artikolu 21 1. Jekk, għal raġuni tal-importazzjoni jew l-esportazzjoni, is-suq tal-Komunità’ ta' wieħed jew aktar mill-prodotti elenkati f'Artikolu 1 iġarrab jew ikun mhedded b'xi xkiel serju li jista’ jdgħajjef l-objettici stabbiliti f'Artikolu 39 tat-Trattat, miżuri xierqa jistgħu ikunu applikati fil-kummerċ ma’ pajjiżi terzi sakemm dan ix-xkiel jew it-theddid ta' xkiel jintemm. Il-Kunsill, li jaġixxi b'maġġoranza kwalifikata fuq proposta mill-Kummissjoni, għandu jadotta r-regoli dettalji għall-applikazzjoni ta' dan il-paragrafu u jiddiffenixxi l-każi li fihom u fil-limiti tagħhom l-Istati Membri għandhom jieħdu miżuri protettivi 2. Jekk is-sitwazzjoni msemmija fil-paragrafu 1 isseħħ, il-Kummissjoni għandha, fuq talba ta' xi Stat Membru jew fuq l-inizjattiva tagħha stess, tiddeċiedi dwar l-miżuri meħtieġa; dawn għandhom ikunu ikkomunikati lill-Istati Membri u għandhom ikunu applikabli immedjetament. Jekk il-Kummissjoni tirċievi talba mingħand xi Stat Membru, għandha tieħu deċiżjoni dwarha fi żmien 24 siegħa minn meta tirċievi t-talba. 3. Il-miżuri deċiżi mill-Kummissjoni jistgħu jkunu msemmija lill-Kunsill minn kwalunkwe Stat Membru fi żmien tlett ijiem ta' xogħol mid-data minn meta jkunu ġew komunikati. Il-Kunsill għandu jiltaqa’ mingħajr dewmien. Jista’, billi jaġixxi b'maġġoranza kwalifikata, jemenda jew iħassar il-miżuri f'dak il-każ." Artikolu 4 L-Anness tar-Regolament (KEE) Nru 805/68 għandu jkun mibdul b'dan li ġej: " ANNESS Sezzjoni (a) 02.01 A II a) | Laħam tal-annimali tal-frat, frisk jew imkessaħ: 1.Karkassi, nofs karkassi jew kwarti "ikkumpensati"2.Kwarti tas-sider separati jew mhux separati3.Kwarti tad-dhar separati jew mhux separati4.Oħrajn:aa)Mhux iddissussati (bl-għadam)bb)Iddissusati jew mingħajr għadam | Sezzjoni (b) 02.01 A II b) | Laħam tal-annimali tal-ifrat, iffriżat 1.Karkassi, nofs karkassi jew kwarti "ikkumpensati"2.Kwarti tas-sider separati jew mhux separati3.Kwarti tad-dhar separati jew mhux separati4.Oħrajn:aa)Mhux iddissussati (bl-għadam)bb)Iddissusati jew mingħajr għadam | Sezzjoni (ċ) 02.06 C I a) | Laħam tal-annimali tal-ifrat, immellaħ, fis-salmura, imqadded jew iffumigat 1.Mhux iddissussat (bl-għadam)2.Iddissussat jew mingħajr għadam | Sezzjoni (d) 16.02 B III b) 1 aa) | Laħam ieħor preparat jew ippriservat jew ir-raċanċ tal-laħam, li jkun fih laħam tal-ifrat jew raċanċ, mhux imsajjar. | " Artikolu 5 It-Tariffa Komuni Doganali annessa mar-Regolament (KEE) Nru 950/68 għandha tkun emendata kif ġej: 1. In-Nota Miżjuda mal-Kapitolu 1 għandha tkun imħassra. 2. Is-subintestatura 01.02 A għandha tkun mibdula b'dan li ġej: CCT intestatura Nru | Deskrizzjoni | Rata ta' d-dazju | Awtonoma % jew levy (L) | Konvenzjonali % | 1 | 2 | 3 | 4 | 01.02 | Annimali ħajjin tal-ispeċi tal-ifrat | | | A.Speċi domestiċi I.Annimali tar-razza pura għat-tnissil | | Ħielsa | Ħielsa | II.Oħrajn: | (a)Li għad m'għandhomx snien permanenti, li jiżnu mhux inqas minn 350 kg iżda mhux aktar minn 450 kg, fil-każ tal-annimali maskili jew mhux inqas minn 320 kg iżda mhux aktar minn 450 kg, fil-każ tal-annimali femminili animals | 16 + (L) | | | (b)Oħrajn | 16 + (L) | | 3. Nota 1 addizzjonali għall-Kapitolu 2 għandha tkun emendat kif ġej: "1. A. L-espressjonijiet li ġejjin għandhom jkollhom it-tifsiriet t'hawn taħt assenjati lilhom: (a) "karkassi tal-annimali tal-fart", għall-iskop tas-subintestatura 02.01 A II: karkassi sħaħ tal-annimali maqtula wara li jkunu ġew żvinati, eviskerati u mqaxxra. Dawk il-karkassi jkunu mpurtati bl-irjus jew mingħajrhom, bis-saqajn jew mingħajrhom u bir-raċanċ imwaħħal jew mingħajru. Meta l-karkassi jkunu mpurtati mingħajr l-irjus, dawn tal-aħħar iridu li jkunu ġew separati mill-karkasa fl-għaksa atloido-occipital. Meta jkunu ġew impurtati mingħajr is-saqajn, dawn tal-aħħar iridu li jkunu ġew separati fl-għekiesi carpo-metacarpian jew tarso-metatarsian; (b) "nofs karkassi tal-annimali tal-fart", għall-iskop tas-subintestatura 02.01 A II: il-prodott li jirriżulta mill-qasma simmetrika tal-karkasa kollha miċ-ċentru ta' kull wieġed tal-vertebra ċervikali, dorsali, lumbari u sakrali u miċ-ċentru tal-isternum u tal-ischiopubic symphysis; (ċ) "il-kwarti kumpensati", għall-iskop tas-subintestaturi 02.01 A II a) 1 and 02.01 A II b) 1, il-porzjonijiet magħmula minn, jew: - il-kwarti tas-sider inkluż l-għadam kollu u t-tarf tal-għonq, l-għonq u l-ispalla, u maqtugħa fl-10 kustilja; u l-kwarti tad-dhar inkluż l-għadam kollu u l-koxox u il-flett, u maqtugħa fit-tielet kustilja, jew - il-kwarti tas-sider inkluż l-għadam kollu u t-tarf tal-għonq, l-għonq u l-ispalla, u maqtugħa fil-ħames kustilja; bil-ġenb kollu u s-sider imwaħħal; u l-kwarti tad-dhar inkluż l-għadam kollu u l-koxox u l-flett, u maqtugħa fit-tmien kustilja. Il-kwarti tas-sider u l-kwarti tad-dhar jikkostitwixxu "l-kwarti kumpensanti" għandhom ikunu mpurtati fl-istess żmien u f'numru indaqs, u l-piż sħiħ tal-kwarti tas-sider għandu ikun l-istess bħal dak tal-kwarti tad-dhar; b'differenza ta' mhux iżjed minn 5 % f'dak il-piż tkun permissibbli; (d) "il-kwarti tas-sider mhux separati", għall-iskop tas-subintestaturi 02.01 A II a) 2 u 02.01 A II b) 2: il-parti tas-sider tal-karkassa li jikkomprendi l-għadam kollu u t-tarf tal-għonq, l-għonq u l-ispalla, b'mill-inqas erba’ pari kustilji u massimu ta' 10 pari kustilji (l-ewwel erba’ pari jridu jkunu sħaħ waqt li l-oħrajn jistgħu jkunu maqtugħa) bil-ġenb irqiq jew mingħajru; (e) "il-kwarti tas-sider separati", għall-iskop tas-subintestaturi 02.01 A II a) 2 u 02.01 A II b) 2: il-parti tas-sder tan-nofs karkasa li tikkomprendi l-għadam kollu u t-tarf tal-għonq, l-għonq u l-ispalla, b'mill-inqas erba’ kustilji u massimu ta' 10 kustilji (l-ewwel erba’ pari jridu jkunu sħaħ waqt li l-oħrajn jistgħu jkunu maqtugħa) bil-ġenb irqiq jew mingħajru; (f) "il-kwarti tad-dhar mhux separati," għall-iskop tas-subintestaturi 02.01 A II a) 3 u 02.01 A II b) 3: il-parti tad-dhar tal-karkassa li tikkomprendi l-għadam kollu u l-koxxa u l-flett, flimkien ma’ mill-inqas tliet pari ta' kustilji sħaħ jew maqtugħa flimkien ma’ jew mingħajr l-għaksa u flimkien ma’ jew mingħajr il-ġnub irqaq. Il-parti tas-sider tal-karkasa tikkomprendi l-għadam kollu u t-tarf tal-għonq, l-għonq u l-ispalla iżda b'aktar minn 10 pari kustilji għandha jkunu meqjusa bħala "l-kwarti tad-dhar mhux separati"; (ġ) "il-kwarti tad-dhar separati", għall-iskop tas-subintestaturi 02.01 A II a) 3 u 02.01 A II b) 3: il-parti tad-dhar ta' nofs karkasa li tikkomoprendi l-għadam kollu u l-koxxa u l-flett, flimkien ma’ tal-inqas tliet kustilji sħaħ jew maqtugħa flimkien ma’ jew mingħajr l-għaksa u flimkien ma’ jew mingħajr il-ġnub irqaq. Il-parti tas-sider tan-nofs karkasa li tikkomprendi l-għadam kollu u t-tarf tal-għonq, l-għonq u l-ispalla iżda b’aktar minn 10 kustilji għandha tkunu meqjusa bħala "l-kwarti tad-dhar separati"; (ħ) 11. qatgħat tal-"għenuq" u "ta’ bejn l-għonq u l-ispalla", għall-iskop tas-subintestaturi 02.01 A II b) 4 bb) 22: il-parti dorsali tal-kwart tas-sider, inkluż il-parti ta' fuq tal-ispalla, akwistata mill-kwarti tas-sider b’tal-inqas erba’ kustilji u massimu ta' 10 kustilji b'qatgħa b'linja dritta tul il-ponta meta l-ewwel kustilja tingħaqad ma’ l-ewwel parti tal-qafas tas-sider sal-punt tar-rifless tad-diaframma fuq l-10 kustilja. 22. qatgħa "tas-sider", għall-iskop tas-subintestatura 02.01 A II b) 4 bb) 22: il-parti t'isfel tal-kwarti tas-sider li tikkomprendi t-tarf tal-parti ċentrali tas-sider u t-tarf tal-ponta tas-sider. B. Fid-determinazzjoni tan-numru ta' kustilji sħaħ jew maqtugħa rideriti fil-paragrafi A (c) sa (g), dawk biss li huma mwaħħla max-xewka tad-dahar għandhom ikunu meqjusa." 4. Is-subintestatura 02.01 A II għandha tkun emendata kif ġej: Intestatura CCT Nru | Deskrizzjoni | Rata tad-dazju | % Awtonomu jew levy (L) | % konvenzjonali | 1 | 2 | 3 | 4 | 02.01 | Laħam u raċanċ li jittiekel tal-annimali li jidħlu taħt l-intestatura Nru 01.01, 01.02, 01.03 jew 01.04, frisk, imkessaħ jew iffriżat: | | | A.Laħam: II.Tal-annimamli tal-fart: (b)Frisk jew imkessaħ: 1.Karkassi, nofs karkassi jew kwarti "kumpensati": | aa)Karkassi ta' piż ta' mhux anqas minn 180 kg imma mhux aktar minn 270 kg u nofs karkassi jew kwarti "kumpensati", ta' piż ta' mhux anqas minn 90 kg imma mhux aktar minn 135 kg bi grad baxx ta' ossifikazzjoni tal-qarquċa (ferma aktar speċifikament dawk tal-symphysis bubis u tal-vertebral apophyses), li l-laħam tagħhom ikun ta' lewn roża ċar u li x-xaħam tagħhom, ta' struttura ferm fina, ikun ta' lewn abjad fl-isfar ċar | 20+(L) | | | bb)Oħrajn | 20+(L) | — | 2.Kwarti tas-sider, separati jew mhux separati: | aa)Kwarti tas-sider, separati ta' piż ta' mhux anqas minn 45 kg imma mhux aktar minn 68 kg, bi grad baxx ta' ossifikazzjoni tal-qarquċa (ferma aktar speċifikament dawk tal-symphysis bubis u tal-vertebral apophyses), li l-laħam tagħhom ikun ta' lewn roża ċar u li x-xaħam tagħhom, ta' struttura ferm fina, ikun ta' lewn abjal fl-isfar ċar | 20+(L) | | | bb)Oħrajn | 20+(L) | — | 3.Kwarti tad-dhar, separati jew mhux separati: | aa)Kwarti tad-dhar separati ta' piż ta' mhux anqas minn 45 kg imma mhux aktar minn 68 kg (mhux anqas minn 38 kg imma mhux aktar minn 61 kg fil-każ ta' qagħtat "Pistola") bi grad baxx ta' ossifikazzjoni tal-qarquċa (ferma aktarspeċifikament dawk tal-symphysis bubis u tal- vertebral apophyses), li l-laħam tagħhom ikun ta' lewn roża ċar u li x-xaħam tagħhom, ta' struttura ferm fina, ikun ta' lewn abjat fl-isfar ċar | 20+(L) | | | bb)Oħrajn | 20+(L) | — | 4.Oħrajn: | cc)Mhux iddissussati (bil-għadam) | 20+(L) | — | | dd)Iddissusati jew mingħajr għadam | 20+(L) | — | | (b)Iffriżat: | | | | 1.Karkassi, nofs karkassi, jew kwarti "kumpensati" | 20+(L) | | 2.Kwarti tas-sider separati jew mhux separati | 20+(L) | | 3.Kwarti tad-dhar separati jew mhux separati | 20+(L) | 4.Oħrajn: | aa)Mhux iddissussati (bil-għadam) | 20+(L) | dd)Iddissussati jew mingħajr għadam: | 11.Il-kwafrti tas-sider, sħaħ jew maqtugħa f'masim ta' ħames biċċiet, kul kwart ikun blokka waħdanija; kwarti "kumpensat" f'żewġ blokkok, li waħda minnhom ikun fiha l-kwart tas-sider, sħiħa jew maqtugħa f'massimu ta' ħames biċċiet, u li l-oħra, il-kwart tad-dhar, eskluż il-flett it-tari, tkun f'biċċa waħda. | 20+(L) | | 22.Il-qatgħat tal-gerżuma, l-għonq u l-ispalla u s-sidra | 20+(L) | | 33.Oħrajn | 20+(L) | 5. Is-subintestatura 02.01 B II għandha tkun emendata kif ġej: Intestatura CCT Nru | Deskrizzjoni | Rata tad-dazju | % Awtonomu jew levy (L) | % konvenzjonali | 1 | 2 | 3 | 4 | 02.01 | Laħam u raċanċ li jittiekel tal-annimali li jidħlu taħt l-intestatura Nru 01.01, 01.02, 01.03 jew 01.04, frisk, imkessaħ jew iffriżat: | | | B.Raċanċ: II.Oħrajn: | (ċ)(mhux mibdula) | | | (d)Tal-annimali tal-ifrat: | 1.Fwied | 20 | 11 | | 2.Oħrajn | 20 | 7 | | (ċ)u d) (mhux mibdula) | | | 6. Is-subintestatura 02.06 Ċ 1 għandha tkun emendata kif ġej: Intestatura CCT Nru | Deskrizzjoni | Rata tad-dazju | % Awtonomu jew levy (L) | % konvenzjonali | 1 | 2 | 3 | 4 | 02.06 | Laħam u raċanċ tajjeb għall-ikel (apparti milli l-fwied tat-tjur), immellaħ, fis-salmura, imqadded jew ifumigat: | | | Ċ.Oħrajn: I.Tal-annimali tal-fart: (a)Laħam: | 1.Mhux iddissussat (bil-għadam) | 24+(L) | — – | | 2.Iddissussat jew mingħajr għadam | 24+(L) | — – | | (d)Raċanċ | 24 | — – | 7. Is-subintestatura 16.02 BIII b) 1 għandha tkun emendata kif ġej: Intestatura CCT Nru | Deskrizzjoni | Rata tad-dazju | % Awtonomu jew levy (L) | % konvenzjonali | 1 | 2 | 3 | 4 | 16.02 | Laħam u raċanċ tal-laħam oħrajn, ippreparati jew ippriservati: | | | B.(mhux mibdula) III.(mhux mibdula) (b)Oħrajn: 1.Li jkun fihom il-laħam u r-raċanċ tal-ifrat: | cc)Mhux imsajrin | 20+(L) | — – | | dd)Oħrajn | 26 | 26 | 8. L-intestatura Nru 02.01 fl-Anness għall-Parti II "Skeda tad-dazji doganali tat-Tariffa Doganali Komunit" għandha tkun imħassra. Artikolu 6 Fl-Anness għar-Regolament (KEE) Nru 827/68, it-termini użati fir-rigward tas-subintestatura 01.02 A: "A.Speċi domestiċi: | I.Annimali għat-tnisil tar-razza pura (a)" | , u dawk użati fir-rigward tas-subintestatura 02.01 A II: "II.Tal-annimali tal-ifrat: | (b)Oħrajn" | , għandhom ikunu mħassra. Artikolu 7 Jekk ikun hemm bżonn ta' miżuri tranżizzjonali biex jiffċilitaw l-implementazzjoni ta' dan ir-Regolament, b'mod partikulari jekk din l-implementazzjoni fid-data li hemm provvediment dwarha kienu jagħtu lok għal diffikultajiet sostanzjali fir-rigward ta' ċerti prodotti, dawk il-miżuri għandhom ikunu adottati skond il-proċedura stabilita f'Artikolu 27. Dawn għandhom ikunu applikabli sal-31 ta' Diċembru 1977. Artikolu 8 Dan ir-Regolament għandu jidħol fis-seħħ fit-tielet jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu jkun japplika mill-1 ta'April 1977. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-14 ta' Frar 1977. Għall-Kunsill Il-President J. Silkin [1] ĠU Ċ 23, tat- 8.3.1974, p. 37. [2] ĠU Ċ 88, tas- 26.7.1974, p. 10. [3] ĠU L 148, tat-28.6.1968, p. 24. [4] ĠU L 67, tal-15.3.1976, p. 28. [5] ĠU L 151, tat-30.6.1968, p. 16. [6] ĠU L 276, tas-7.10.1976, p. 3. [7] ĠU L 172, tat-22.7.1968, p. 1. [8] ĠU L 314, tal-15.11.1976, p. 1. --------------------------------------------------